60. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Φ14/Α6Β/3343 της 28 Μαρτ./10 Απρ.1990 (ΦΕΚ Β΄  260) Καθορισμός νέων τιμών πώλησης ναρκωτικών Κρατικού Μονοπωλίου. Έχοντας υπόψη : α.Το άρθρ. 2 του Νόμ. 1729/87 «Καταπολέμηση της διάδοσης των ναρκωτικών, προστασία των νέων και άλλες διατάξεις». β.Την γνωμοδότηση της Επιτροπής Ναρκωτικών αριθ. 2/1.3.1990, αποφασίζουμε : α.Καθορίζουμε νέες τιμές πώλησης ναρκωτικών του Κρατικού Μονοπωλίου, όπως κατωτέρω: 1.Αιθυλομορφίνη κόνη 12 δραχμές το γραμμάριο. 2.Κοκαΐνη κόνη 700 δραχμές το γραμμάριο. 3.Κωδεΐνη κόνη. 60 δραχμές το γραμμάριο. 4.Μορφίνη κόνη 90 δραχμές το γραμμάριο. 5.Όπιο κόνη 3 δραχμές το γραμμάριο. 6.Πεθιδίνη κόνη 30 δραχμές το γραμμάριο. 7.Μεθαδόνη φύσιγγες των 0,10 γραμ. 60 δραχμές η φύσιγγα. 8.Μορφίνη φύσιγγες των 0,015 γραμ. 20 δραχμές η φύσιγγα. 9.OPIUM CON των 0,02 γραμ. Μία δραχμή και πενήντα λεπτά (1,50) η φύσιγγα. 10.Πεθιδίνη φύσιγγες 20 δραχμές η φύσιγγα των 0.05 γραμ. 20 δραχμές η φύσιγγα των 0,10 γραμ. 11.MORFICONTIN δισκία 249 δραχμές το δισκίο των 0,10 γραμ. 80 δραχμές το δισκίο των 0,030 γραμ. 12.Μεθαδόνη δισκία 4 δραχμές το δισκίο των 0,005 γραμ. 15 δραχμές το δισκίο των 0,040 γραμ. 13.Κωδεΐνη δισκία των 0,02 γραμ. 5 δραχμές το δισκίο. Η λιανική τιμή των ναρκωτικών του Κρατικού Μονοπωλίου προσδιορίζεται από την τιμή αγοράς προσαυξημένη κατά 35 % πλέον Φ.Π.Α. Η παρ. β΄ αντικαταστάθηκε ως άνω από την Α6β/5778/11-14 Ιουν. 1990 (ΦΕΚ Β΄ 356) απόφ. Υπ. Υγ. Πρόν. και Κοινων. Ασφαλίσεων. 